)+Mikel+Aizpurua

Azkenaldian oso modan dagoen gai bat da dopinga eta mundu guztia honen kontra dagoela ematen du, hala adierazten dira behintzat eta ni ere halaxe adieraziko naiz.

Sustantzia dopanteak pertsona baten errendimendua hobetzen du, beraz hori tranpa egitea dela iruditzen zait. Gainera, sustantzia batzuek ez dute egun batean bakarrik eragiten, kirolarien gorputzetan hilabeteak iraun dezakete, hau da, txapelketa oso batean. Horrela ez dago jakiterik zein den hoberena. Bakoitzak ahal duena eman beharko luke eta ez zait ondo iruditzen beste partaideak horrela izorratzea.

Konpetizioak eta kirolak alde batera utzita, sustantzia hauek erostea debekatu edo hauek ez eskuratzeko oztopo gehiago jarri beharko liratekeela uste dut osasunerako benetan kaltegarriak direlako. Nire lanean adierazi dudan bezala, sustantzia hauek sorrarazi dezaketen kalteak ugariak eta oso arriskutsuak dira eta bizia jokatzera ere iritsi daiteke.

Arrazoi gehiago behar al dira hauen eskuratzea oraindik gehiago oztopatzeko?